Annex 2.1. Declaració responsable del licitador

| Informació sobre l’expedient | | |
| --- | --- | --- |
| Contractació: | Subministrament d’equips de balanceig de càrrega | |
| Número d’expedient: | PARLC-2024-81 (GEEC) | 620-00014/13 (SIAP) |
| Informació sobre el licitador | | |
| Nom i cognoms: |  | |
| NIF: |  | |
| En nom propi o en representació de l’empresa: |  | |

A fi de participar en la licitació de la contractació indicada en l’encapçalament, de conformitat amb el que estableix l’article 140.1.*a* de la Llei de l’Estat 9/2017, del 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE i 2014/24/UE, del 26 de febrer de 2014 (LCSP), i sota la meva responsabilitat,

**DECLARO:**

1. Que tinc poder suficient per a representar l’empresa.

2. Que l’escriptura de constitució de l’empresa que represento està inscrita en el Registre Mercantil següent:

| Localitat | Tom | Foli | Full |
| --- | --- | --- | --- |
|  |  |  |  |

3. Que el NIF/CIF de l’empresa és el següent:

|  |  |  |
| --- | --- | --- |
| NIF/CIF |  | |
| PIME | SÍ | NO |

4. Que l’empresa està facultada per a signar un contracte amb l’Administració, ja que té plena capacitat d’obrar i no està sotmesa, ni ella ni cap dels seus representants, a cap de les prohibicions per a contractar, d’acord amb els articles 65 i següents, 71 i següents i 85 de la LCSP.

5. Que, atès el que estableix l’article 71.1.*d* de la LCSP, l’empresa està al corrent del compliment de les obligacions tributàries i de les obligacions amb la Seguretat Social que imposen les disposicions legals vigents, aspecte que em comprometo a acreditar per mitjà de la presentació dels certificats dels organismes competents en el cas que l’empresa esdevingui adjudicatària del contracte, i, específicament, que no duu a terme operacions financeres contràries a la normativa tributària en països que no tenen normes sobre control de capitals i són considerats paradisos fiscals.

6. Que l’empresa compleix tots els requisits i les obligacions exigits per la normativa vigent per al seu funcionament legal.

7. Que l’empresa, en el cas que tingui cinquanta treballadors o més, està integrada per un nombre de treballadors amb discapacitat no inferior al 2%, d’acord amb el que estableix l’article 42 del Reial decret legislatiu 1/2013, del 29 de novembre, pel qual s’aprova el text refós de la Llei general de drets de les persones amb discapacitat i de la seva inclusió social, o ha adoptat alguna de les mesures alternatives que estableix l’article 2 del Reial decret 364/2005, del 8 d’abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat.

8. Que l’empresa, d’acord amb el que estableix l’article 1 del Reial decret llei 6/2019, de l’1 de març, de mesures urgents per a la garantia de la igualtat de tracte i d’oportunitats entre dones i homes en el treball i l’ocupació, que modifica l’article 45.2 de la Llei orgànica 3/2007, del 22 de març, per a la igualtat efectiva de dones i homes:

| Mesures d’igualtat segons el nombre de treballadors de l’empresa | |
| --- | --- |
|  | Té cinquanta treballadors o més i, per tant, es compromet a presentar el seu pla d’igualtat, en el cas d’ésser proposada com a adjudicatària. |
|  | Té menys de cinquanta treballadors i es compromet a presentar les mesures acordades per a evitar qualsevol tipus de discriminació laboral entre dones i homes, en el cas d’ésser proposada com a adjudicatària. |

9. Que l’empresa, amb relació al Registre electrònic d’empreses licitadores de la Generalitat (RELI) o al Registre oficial de licitadors i empreses classificades del sector públic (ROLECSP, abans ROLECE):

| RELI | ROLECSP |  |
| --- | --- | --- |
|  |  | No hi està inscrita. |
|  |  | No hi està inscrita, però hi ha sol·licitat la inscripció, amb la documentació preceptiva, abans de la finalització del termini de presentació de propostes i no ha rebut cap requeriment d’esmena. |
|  |  | Hi està inscrita i totes les dades que hi consten són plenament vigents. En cas d’esdevenir adjudicatària, em comprometo a comunicar al Parlament qualsevol variació en aquesta situació. |
|  |  | Hi està inscrita, però no totes les dades que hi consten són plenament vigents. En cas d’esdevenir adjudicatària, em comprometo a lliurar la documentació que es requereixi amb relació a aquestes dades no actualitzades. |

En cas de no estar inscrita en el RELI ni en el ROLECSP, està inscrita en el registre de licitadors d’una altra comunitat autònoma o en una base de dades nacional d’un estat membre de la Unió Europea d’accés gratuït:

|  |  |  |
| --- | --- | --- |
| SÍ ☐ | Registre de licitadors de la comunitat autònoma de: \_\_\_\_\_\_\_\_\_\_\_\_\_\_\_\_\_\_  Base de dades nacional de: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| NO ☐ | |  |

10. Que l’empresa no incompleix cap de les circumstàncies a les quals es refereixen la Llei de l’Estat 3/2015, del 30 de març, reguladora de l’exercici de l’alt càrrec de l’Administració general de l’Estat; la Llei 21/1987, del 26 de novembre, d’incompatibilitats del personal al servei de l’Administració de la Generalitat, i la Llei 13/2005, del 27 de desembre, del règim d’incompatibilitats dels alts càrrecs al servei de la Generalitat, ni cap altra disposició legislativa sobre incompatibilitats.

11. Que l’empresa accepta totes les exigències tècniques, econòmiques i normatives del plec de clàusules administratives i del plec de prescripcions tècniques que regeixen la licitació.

12. Que l’activitat de l’empresa té una relació directa amb l’objecte del contracte.

13. Que la xifra del volum de negoci de l’empresa referida a l’execució d’activitats coincidents amb l’objecte de contractació relativa als darrers tres exercicis és la següent:

|  |  |  |
| --- | --- | --- |
| Any | Any | Any |
| € | € | € |

14. Que els principals subministraments duts a terme els tres darrers anys amb relació a l’objecte de contractació són:[[1]](#footnote-1)

| Import | Dates | Destinatari | Descripció |
| --- | --- | --- | --- |
|  |  |  |  |
|  |  |  |  |
|  |  |  |  |

14.1. Que l’empresa que represento és de nova creació, entenent com a tal que té una antiguitat inferior a cinc anys, a comptar de la data d’inscripció en el registre corresponent o, si no escau, des de la data de constitució, i n’acredito la solvència tècnica amb els mitjans següents dels que estableixen les lletres *b* a *g* de l’article 89.1 de la LCSP.

|  | Mitjans acreditatius de la solvència tècnica (empreses de nova creació) |
| --- | --- |
|  | La indicació del personal tècnic o les unitats tècniques, integrades a l’empresa o no, de què disposi per a l’execució del contracte, especialment els encarregats del control de qualitat. |
|  | La descripció de les instal·lacions tècniques, les mesures utilitzades per a garantir la qualitat del subministrament i els mitjans d’estudi i investigació de l’empresa. |
|  | El control dut a terme per l’entitat del sector públic contractant o, en nom seu, per un organisme oficial competent de l’Estat. |
|  | Mostres, descripcions i fotografies dels productes que s’han de subministrar, l’autenticitat de les quals es pugui certificar a petició del Parlament. |
|  | Certificats expedits pels instituts o serveis oficials encarregats del control de qualitat, de competència reconeguda, que acreditin la conformitat dels productes perfectament detallada per mitjà de referències a determinades especificacions o normes tècniques. |
|  | La indicació dels sistemes de gestió de la cadena de subministrament, inclosos els que garanteixin el compliment de les convencions fonamentals de l’Organització Internacional del Treball, i de seguiment que l’empresari podrà aplicar en l’execució del contracte. |

15. Que l’empresa que represento, en cas que esdevingui adjudicatària, adscriurà a l’execució del contracte els mitjans personals i materials suficients d’acord amb el que estableixen l’article 76.2 de la LCSP i el plec de clàusules administratives amb els efectes que disposa l’article 211 de la LCSP. Aquest compromís es converteix en un element obligacional essencial del contracte.

16. Que l’empresa que represento té la intenció de recórrer a les capacitats d’altres empreses, de conformitat amb el que estableixen l’article 75 de la LCSP i l’article 63 de la Directiva 2014/24/UE.

|  |  |  |
| --- | --- | --- |
| Empresa proposada | NIF/CIF | Motius pels quals es recorre a la capacitat d’aquesta empresa (argumentació) |
|  |  |  |

17. Que l’empresa que represento té la intenció de subscriure subcontractes en els termes següents:

|  |  |  |
| --- | --- | --- |
| Empresa proposada | Objecte | Import previst  (Preu sense IVA) |
|  |  |  |
|  |  |  |
|  |  |  |
|  |  |  |

18. Que l’empresa que represento ofereix garanties suficients per a aplicar, en cas que el contracte comporti el tractament de dades de caràcter personal, mesures tècniques i organitzatives apropiades perquè el tractament es faci de conformitat amb la Llei orgànica 3/2018, del 5 de desembre, de protecció de dades personals i garantia dels drets digitals, i la normativa de desplegament, i també, si escau, amb el Reglament (UE) 2016/679, del Parlament Europeu i del Consell, del 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE.

19. Que consento l’ús de mitjans electrònics per a rebre les notificacions, les comunicacions i els requeriments que el Parlament de Catalunya m’hagi de fer en el marc d’aquest procediment de licitació, especialment els que estableixen els articles 150.2 i 4 i 151 de la LCSP, amb l’abast i els efectes que consten en aquests preceptes. A aquests efectes, comunico l’adreça electrònica i el telèfon mòbil següents:

|  |  |
| --- | --- |
| Adreça electrònica: |  |
| Telèfon mòbil: |  |
| **Dades obligatòries per a la publicació en la Plataforma de Serveis de Contractació Pública** | |
| Adreça electrònica: |  |
| Telèfon: |  |

20. Que l’empresa que represento té, o es compromet a contractar en el cas que esdevingui adjudicatària en aquest procediment de licitació, una pòlissa de responsabilitat civil amb una companyia d’assegurances de solvència reconeguda, per un import mínim de 500.000,00 euros per sinistre i per anualitat, per a respondre de les responsabilitats o els danys derivats del subministrament i de les actuacions de manteniment i reparació o dels danys causats per les persones que estiguin assignades a l’execució del contracte, en farà l’acreditació corresponent al Parlament i la mantindrà vigent durant tota la durada del contracte, i que considero aquest compromís un element obligacional essencial del contracte.

21. Que la informació i els documents aportats són de contingut absolutament cert.

22. Que l’empresa que represento, en el cas d’ésser estrangera, se sotmet als jutjats i tribunals espanyols de qualsevol ordre per a totes les incidències que puguin sorgir del contracte, amb la renúncia expressa al propi fur.

23. Que, com a signant d’aquesta declaració i en la representació en què actuo, tinc capacitat suficient per a comparèixer i signar aquesta declaració i la resta de documentació requerida per a contractar, inclosa l’oferta econòmica.

I, perquè consti als efectes pertinents, signo aquesta declaració.

Localitat:

Signatura del licitador:

1. Especifiqueu el nom de l’empresa o Administració (destinatari), l’objecte del contracte (descripció), el període en què s’ha subministrat (dates) i l’import total amb IVA (import). [↑](#footnote-ref-1)